Көндәрҙең эҫе һәм ҡоро тороуы урмандарҙы янғын хәүефендә тотһа, икенсе яҡтан ебәк күбәләк уларҙы ҡыра. Шуға күрә лә урманды һаҡлау – бөгөн көнүҙәк мәсьәлә. Янғын хәүефһеҙлеген тәьмин итеү маҡсатында бөгөн урманға сығыу тыйыла. Ҡағиҙә боҙоусыларға штраф һалына. Шулай уҡ Баймаҡ, Йылайыр, Ейәнсура, Күгәрсен, Хәйбулла райондарында ҡоротҡостарға ҡаршы көрәш бара. Биологик һәм химик препарат һиптереүсе самолеттар ауылдан 2 километр алыҫлыҡтан урынлашҡан урмандарҙы эшкәртә. Был осорҙа еләк, бәшмәк, дарыу үләндәре йыйыу, эшкәртелгән урындарҙа мал көтөү, бал ҡорттарын биләмәнән ситкә алып сығыу тыйыла.